title: Komisijos įgyvendinimo reglamentas (ES) 2020/1217 2020 m. rugpjūčio 25 d. kuriuo nustatoma nuo Įgyvendinimo reglamento (ES) 2019/2072 nukrypti leidžianti nuostata dėl Japonijos kilmės natūralių arba dirbtiniu būdu išvestų nykštukinių sodinti skirtų Chamaecyparis Spach, Juniperus L. ir tam tikrų Pinus L. rūšių augalų įvežimo į Sąjungą ir kuriuo panaikinamas Sprendimas 2002/887/EB

text:
26.8.2020

                  LT

                  Europos Sąjungos oficialusis leidinys

                  L 277/6

         KOMISIJOS ĮGYVENDINIMO REGLAMENTAS (ES) 2020/1217
         2020 m. rugpjūčio 25 d.
         kuriuo nustatoma nuo Įgyvendinimo reglamento (ES) 2019/2072 nukrypti leidžianti nuostata dėl Japonijos kilmės natūralių arba dirbtiniu būdu išvestų nykštukinių sodinti skirtų Chamaecyparis Spach, Juniperus L. ir tam tikrų Pinus L. rūšių augalų įvežimo į Sąjungą ir kuriuo panaikinamas Sprendimas 2002/887/EB
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. spalio 26 d. Europos Parlamento ir Tarybos reglamentą (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (1), ypač į jo 30 straipsnio 1 dalį, 40 straipsnio 1 dalį ir 41 straipsnio 1 dalį,
         kadangi:

                     (1)

                     Reglamentu (ES) 2016/2031 panaikinta ir pakeista Tarybos direktyva 2000/29/EB (2), o Komisijos įgyvendinimo reglamentu (ES) 2019/2072 (3) pakeisti tos direktyvos I–V priedai;

                     (2)

                     Įgyvendinimo reglamento (ES) 2019/2072 7 straipsniu kartu su jo VI priedo 1 punktu draudžiama įvežti į Sąjungą sodinti skirtus Chamaecyparis Spach, Juniperus L. ir Pinus L. augalus, išskyrus vaisius ir sėklas. Anksčiau atitinkamas draudimas buvo nustatytas Direktyvos 2000/29/EB 4 straipsnio 1 dalyje kartu su jos III priedo A dalies 1 punktu;

                     (3)

                     Komisijos sprendimu 2002/887/EB (4) valstybėms narėms leista nustatyti nuo Direktyvos 2000/29/EB 4 straipsnio 1 dalies nukrypti leidžiančias nuostatas dėl tos direktyvos III priedo A dalies 1 punkte nurodytų draudimų, susijusių su Japonijos kilmės natūraliais arba dirbtiniu būdu išvestais nykštukiniais Chamaecyparis Spach, Juniperus L. ir tam tikrų Pinus L. rūšių augalais, išskyrus vaisius ir sėklas;

                     (4)

                     2017 m. rugpjūčio 3 d. Japonija pateikė prašymą šį leidimą taikyti ir natūraliems arba dirbtiniu būdu išvestiems nykštukiniams augalams – japoninės pušies bonsams (Pinus thunbergii Parl.) ir pateikė techninę informaciją šiam prašymui pagrįsti;

                     (5)

                     2019 m. gegužės mėn. Europos maisto saugos tarnyba (EFSA) pateikė mokslinę nuomonę, kurioje įvertintas iš Japonijos importuojamų japoninės pušies bonsų keliamas pavojus augalų sveikatai (5). Ta mokslinė nuomonė buvo pagrįsta Japonijos pateikta moksline ir technine informacija ir joje padaryta išvada dėl tikimybės, kad tos prekės nėra užkrėstos kenkėjais, kurie gali būti su jomis susiję, jei įvykdomos tam tikros sąlygos;

                     (6)

                     kai kurie susiję kenkėjai dar nėra įtraukti į Sąjungos karantininių kenkėjų sąrašą, tačiau gali atitikti įtraukimo į šį sąrašą kriterijus, todėl jiems turėtų būti taikomos Reglamento (ES) 2016/2031 30 straipsnio 1 dalyje nustatytos laikinosios priemonės. Remiantis EFSA moksline nuomone, Pinus thunbergii Parl. bonsų augalų importo iš Japonijos sąlygos, kuriomis užtikrinamas tam tikras neužkrėstumo kenkėjais lygis, laikomos priimtinomis, todėl turėtų būti leista pradiniu laikotarpiu iki 2023 m. gruodžio 31 d. taikyti nukrypti leidžiančią nuostatą dėl jų įvežimo į Sąjungą, kad tas priemones būtų galima peržiūrėti;

                     (7)

                     2019 m. spalio mėn. Japonija taip pat pateikė prašymą pratęsti Sprendimu 2002/887/EB Chamaecyparis Spach, Juniperus L. ir tam tikrų Pinus L. rūšių augalams suteiktos nukrypti leidžiančios nuostatos galiojimą. Aplinkybės, kuriomis remiantis Sprendimu 2002/887/EB suteikta ši nukrypti leidžianti nuostata, tebegalioja, o su šių prekių įvežimu susijusi fitosanitarinė rizika tebėra nedidelė. Kadangi nėra naujos informacijos, kuria remiantis būtų galima peržiūrėti Sprendime 2002/887/EB nustatytas konkrečias sąlygas, nukrypti leidžiančios nuostatos galiojimą reikėtų pratęsti. Tačiau susirūpinimą dėl Pinus sp. keliančių kenkėjų, sąrašas turėtų būti atnaujintas, kad būtų atsižvelgta į naujausius taksonomijos pokyčius ir EFSA mokslinėje nuomonėje pateiktą naują mokslinę informaciją;

                     (8)

                     tai nukrypti leidžiančiai nuostatai turėtų būti taikomi tie patys reikalavimai, kurie nustatyti Sprendime 2002/887/EB. Tie reikalavimai turėtų būti taikomi nedarant poveikio Įgyvendinimo reglamentui (ES) 2019/2072, visų pirma to reglamento VII priedo 30 punkte nustatytiems reikalavimams dėl natūralių arba dirbtiniu būdu išvestų nykštukinių sodinti skirtų augalų, išskyrus sėklas, įvežimo į Sąjungą;

                     (9)

                     kadangi Direktyva 2000/29/EB buvo panaikinta ir pakeista Reglamentu (ES) 2016/2031, siekiant aiškumo ir teisinio nuoseklumo Sprendimas 2002/887/EB turėtų būti panaikintas ir pakeistas šiuo reglamentu;

                     (10)

                     šiame reglamente nustatyta leidžianti nukrypti nuostata turėtų būti taikoma iki 2023 m. gruodžio 31 d., kad ją būtų galima peržiūrėti;

                     (11)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Termino apibrėžtis
            Šiame reglamente „nurodytieji augalai“ – tai šių rūšių natūralūs arba dirbtiniu būdu išvesti nykštukiniai sodinti skirti augalai:

                        —

                           Chamaecyparis sp. Spach,

                        —

                           Juniperus sp. L.,

                        —

                           Pinus parviflora Sieb. & Zucc. (Pinus pentaphylla Mayr),

                        —

                           Pinus thunbergii Parl.,

                        —

                           Pinus parviflora Sieb. & Zucc. augalai, įskiepyti į kitos Pinus rūšies Japonijos kilmės augalų poskiepius, ir

                        —

                           Pinus thunbergii Parl. augalai, įskiepyti į kitos Pinus rūšies Japonijos kilmės augalų poskiepius.

            2 straipsnis
            Nuo draudimo įvežti į Sąjungą nurodytuosius augalus nukrypti leidžianti nuostata
            Nukrypstant nuo Įgyvendinimo reglamento (ES) 2019/2072 7 straipsnio ir VI priedo 1 punkto, nurodytuosius augalus leidžiama įvežti į Sąjungą, jei jie atitinka šio reglamento priede nustatytas sąlygas.

            3 straipsnis
            Nukrypti leidžiančios nuostatos taikymo laikotarpiai
            2 straipsnyje nustatyta nukrypti leidžianti nuostata taikoma nurodytiesiems augalams, importuojamiems į Sąjungą šiais laikotarpiais:

                        a)

                           Chamaecyparis: nuo 2020 m. spalio 1 d. iki 2023 m. gruodžio 31 d.;

                        b)

                           Juniperus: kiekvienų metų lapkričio 1 d.–kovo 31 d. iki 2023 m. gruodžio 31 d.;

                        c)

                           Pinus L.: nuo 2020 m. spalio 1 d. iki 2023 m. gruodžio 31 d.

            4 straipsnis
            Sprendimo 2002/887/EB panaikinimas
            Sprendimas 2002/887/EB panaikinamas.

            5 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 25 d.

                  Komisijos vardu

                  Pirmininkė

               Ursula VON DER LEYEN

            (1)  OL L 317, 2016 11 23, p. 4.

            (2)  2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1).

            (3)  2019 m. lapkričio 28 d. Komisijos įgyvendinimo reglamentas (ES) 2019/2072, kuriuo nustatomos vienodos Europos Parlamento ir Tarybos reglamento (ES) 2016/2031 dėl apsaugos priemonių nuo augalų kenkėjų įgyvendinimo sąlygos, panaikinamas Komisijos reglamentas (EB) Nr. 690/2008 ir iš dalies keičiamas Komisijos įgyvendinimo reglamentas (ES) 2018/2019 (OL L 319, 2019 12 10, p. 1).

            (4)  2002 m. lapkričio 8 d. Komisijos sprendimas 2002/887/EB, leidžiantis nukrypti nuo kai kurių Tarybos direktyvos 2000/29/EB nuostatų dėl natūralių arba dirbtiniu būdu išvestų nykštukinių Chamaecyparis Spach, Juniperus L. ir Pinus L. augalų iš Japonijos (OL L 309, 2002 11 12, p. 8).

            (5)  EFSA augalų sveikatos mokslinė grupė, 2019 m. Scientiﬁc Opinion on the commodity risk assessment of black pine (Pinus
            thunbergii Parl.) bonsai from Japan. EFSA Journal 2019;17(5):5667, 184 pp. https://doi.org/10.2903/j.efsa.2019.5667.

            PRIEDAS
            Nurodytųjų augalų įvežimo į sąjungą sąlygos pagal 2 straipsnį

               1.

                  Jei nurodytieji augalai Pinus parviflora Sieb. & Zucc. ar Pinus thunbergii Parl. įskiepyti į kitos Pinus rūšies augalą, poskiepis turi būti be ūglių.

               2.

                  Bendras importuojamų nurodytųjų augalų skaičius turi neviršyti tų kiekių, kuriuos kiekvienais metais nustato ir Komisijai bei kitoms valstybėms narėms praneša importuojanti valstybė narė, atsižvelgdama į turimus izoliavimo infrastruktūros objektus ar karantino patalpas.

               3.

                  Prieš eksportuojant į Sąjungą nurodytieji augalai ne mažiau kaip dvejus metus iš eilės auginami, laikomi ir formuojami oficialiai įregistruotuose daigynuose, kuriems taikomas Japonijos nacionalinės augalų apsaugos organizacijos (NAAO) kontrolės režimas. Kasmet iki spalio 31 d. Komisijai pateikiami metiniai oficialiai registruotų daigynų sąrašai. Šiuose sąrašuose nurodomas kiekviename daigyne auginamų augalų, laikomų tinkamais įvežti į Sąjungą pagal šį reglamentą, skaičius.

               4.

                  Juniperus augalų atveju Chaenomeles Lindl., Crataegus Lindl., Cydonia Mill., Juniperus L., Malus Mill., Photinia Ldl. ir Pyrus L. genčių augalai, paskutiniuosius dvejus metus prieš juos importuojant auginti 3 punkte nurodytuose natūralių arba dirbtiniu būdu išvestų nykštukinių augalų daigynuose arba jų artimiausioje aplinkoje, turi būti oficialiai tikrinti atitinkamais intervalais ne mažiau kaip šešis kartus per metus siekiant nustatyti, ar juose nėra susirūpinimą keliančių kenkėjų. Chamaecyparis ir Pinus augalų atveju Chamaecyparis Spach ir Pinus L. genčių augalai, auginti tuose natūralių arba dirbtiniu būdu išvestų nykštukinių augalų daigynuose arba jų artimiausioje aplinkoje, turi būti oficialiai tikrinti atitinkamais intervalais ne mažiau kaip šešis kartus per metus siekiant nustatyti, ar juose nėra susirūpinimą keliančių kenkėjų.
               Susirūpinimą keliantys kenkėjai yra šie:

                           a)

                              Juniperus augalams:

                                       i)

                                          Aschistonyx eppoi Inouye,

                                       ii)

                                          Gymnosporangium asiaticum Miyabe ex Yamada ir G. yamadae Miyabe ex Yamada,

                                       iii)

                                          Oligonychus perditus Pritchard et Baker,

                                       iv)

                                          Popillia japonica Newman,

                                       v)

                                       bet koks kitas karantininis kenkėjas arba kenkėjas, kuriam taikomos Reglamento (ES) 2016/2031 30 straipsnyje nurodytos priemonės ir kuris Sąjungoje neaptinkamas;

                           b)

                              Chamaecyparis augalams:

                                       i)

                                          Popillia japonica Newman,

                                       ii)

                                       bet koks kitas karantininis kenkėjas arba kenkėjas, kuriam taikomos Reglamento (ES) 2016/2031 30 straipsnyje nurodytos priemonės ir kuris Sąjungoje neaptinkamas;

                           c)

                              Pinus parviflora Sieb. & Zucc. (Pinus pentaphylla Mayr) augalams:

                                       i)

                                          Bursaphelenchus xylophilus (Steiner and Bührer) Nickle et al.,

                                       ii)

                                          Coleosporium paederiae Dietel ex Hirats. f.,

                                       iii)

                                          Crisicoccus pini (Kuwana),

                                       iv)

                                          Cronartium kurilense (Dietel) Y. Ono,

                                       v)

                                          Cronartium
                                          quercuum (Berk.) Miyabe ex Shirai,

                                       vi)

                                          Dendrolimus sibiricus Chetverikov,

                                       vii)

                                          Dendrolimus spectabilis (Butler),

                                       viii)

                                          Dendrolimus superans Butler,

                                       ix)

                                          Monochamus spp. (ne Europos populiacijų),

                                       x)

                                          Pissodes nitidus Roelofs,

                                       xi)

                                          Popillia japonica Newman,

                                       xii)

                                          Pseudocercospora pini‐densiflorae (Hori & Nambu) Deighton,

                                       xiii)

                                          Thecodiplosis japonensis Uchida & Inouye,

                                       xiv)

                                       bet koks kitas karantininis kenkėjas arba kenkėjas, kuriam taikomos Reglamento (ES) 2016/2031 30 straipsnyje nurodytos priemonės ir kuris Sąjungoje neaptinkamas;

                           d)

                              Pinus thunbergii Parl. augalams:

                                       i)

                                          Bursaphelenchus xylophilus (Steiner and Bührer) Nickle et al.,

                                       ii)

                                          Coleosporium asterum (Dietel) Sydow & P.Sydow,

                                       iii)

                                          Coleosporium phellodendri Komarov,

                                       iv)

                                          Crisicoccus pini (Kuwana),

                                       v)

                                          Cronartium orientale Kaneko,

                                       vi)

                                          Dendrolimus sibiricus Chetverikov,

                                       vii)

                                          Dendrolimus spectabilis (Butler),

                                       viii)

                                          Dendrolimus superans Butler

                                       ix)

                                          Dothistroma septosporum (Dorogin) Morelet,

                                       x)

                                          Fusarium circinatum Nirenberg & O’Donnell,

                                       xi)

                                          Monochamus spp. (ne Europos populiacijų),

                                       xii)

                                          Pissodes nitidus Roelofs,

                                       xiii)

                                          Popillia japonica Newman,

                                       xiv)

                                          Pseudocercospora pini‐densiflorae (Hori & Nambu) Deighton,

                                       xv)

                                          Sirex nitobei Mats.,

                                       xvi)

                                          Thecodiplosis japonensis Uchida & Inouye,

                                       xvii)

                                          Urocerus japonicus (F. Sm.),

                                       xviii)

                                       bet koks kitas karantininis kenkėjas arba kenkėjas, kuriam taikomos Reglamento (ES) 2016/2031 30 straipsnyje nurodytos priemonės ir kuris Sąjungoje neaptinkamas.

               5.
               Atlikus tuos patikrinimus, turi būti nustatyta, kad nurodytieji augalai nėra užkrėsti a–d papunkčiuose išvardytais susirūpinimą keliančiais kenkėjais. Užkrėstus augalus pašalina NAAO, kompetentingos nacionalinės įstaigos arba profesionalūs veiklos vykdytojai oficialiai prižiūrint Japonijos NAAO. Likę nurodytieji augalai turi būti veiksmingai apdoroti, laikomi atitinkamą laikotarpį ir tikrinami siekiant užtikrinti, kad jie nebūtų užsikrėtę tokiais kenkėjais.
               4 punkte nurodytų susirūpinimą keliančių kenkėjų aptikimas atliekant patikrinimus pagal 4 punktą turi būti oficialiai užregistruojamas, o įrašai, gavus prašymą, turi būti pateikiami Komisijai. Aptikus bet kuriuos susirūpinimą keliančius kenkėjus, daigynai netenka oficialiai registruoto daigyno statuso. Apie tai nedelsiant pranešama Komisijai. Tokiais atvejais registracija gali būti atnaujinta tik kitais metais.

               6.
               Eksportuoti į Sąjungą skirti nurodytieji augalai bent 3 punkte nurodytą dvejų metų iš eilės laikotarpį turi atitikti šiuos kriterijus:

                           a)

                           turi būti pasodinti į vazonus, kurie laikomi lentynose ne žemiau kaip 50 cm nuo žemės arba ant betoninių grindų, į kurias negali prasiskverbti nematodai, yra gerai prižiūrimi ir be liekanų;

                           b)

                           atliekant 4 punkte nurodytus patikrinimus, turi būti nustatyta, kad jie nėra užkrėsti susirūpinimą keliančiais kenkėjais;

                           c)

                           jei jie priskiriami Pinus L. genčiai ir jei yra įskiepyti į Pinus rūšies, išskyrus Pinus parviflora Sieb. & Zucc. Ir Pinus thunbergii Parl., poskiepį, šis poskiepis turi būti gautas iš šaltinių, oficialiai patvirtintų kaip sveika medžiaga;

                           d)

                           yra atpažįstami pagal kiekvieno augalo unikalią žymą arba atsekamumo kodą, apie kurį pranešta Japonijos NAAO ir pagal kurį galima nustatyti oficialiai registruotą daigyną bei pasodinimo į vazoną metus.

               7.

                  Nurodytieji augalai turi būti atsekami nuo jų išvežimo iš daigyno dienos iki pakrovimo eksportuoti užplombuojant transporto priemones arba taikant atitinkamas alternatyvias priemones.

               8.
               Prie nurodytųjų augalų ir prie jų prikibusios arba su jais susijusios auginimo terpės (toliau – medžiaga) pridedamas Japonijos NAAO išduotas fitosanitarinis sertifikatas, kuriuo patvirtinama, kad laikomasi šio įgyvendinimo reglamento 1–7 punktuose ir Reglamento (ES) 2019/2072 VII priedo 30 punkte nurodytų reikalavimų.
               Sertifikate pateikiama ši informacija:

                           a)

                           oficialiai registruoto daigyno arba oficialiai registruotų daigynų pavadinimas arba pavadinimai;

                           b)

                           6 punkto d papunktyje nurodytos žymos arba atsekamumo kodai, pagal kuriuos galima nustatyti registruotą daigyną ir pasodinimo į vazoną metus;

                           c)

                           paskutinio prieš išsiuntimą atlikto apdorojimo specifikacija;

                           d)

                           skiltyje „Papildoma deklaracija“ pateikiamas teiginys „Šis krovinys atitinka Reglamente (ES) 2020/1217 nustatytas sąlygas“.

               9.
               Už krovinį atsakingas veiklos vykdytojas užpildo ir IMSOC sistemoje pateikia atitinkamą bendrojo sveikatos įvežimo dokumento (BSĮD) dalį, nurodydamas bent šią informaciją apie kiekvieną nurodytųjų augalų krovinį:

                           a)

                           medžiagos rūšį;

                           b)

                           medžiagos kiekį;

                           c)

                           deklaruotą importo datą;

                           d)

                           oficialiai patvirtintą vietą, kurioje nurodytieji augalai bus laikomi po įvežimo, kaip nurodyta 10 punkte.

                     Prieš įvežimą valstybės narės oficialiai informuoja importuotojus apie 1–12 punktuose nustatytas sąlygas.

               10.
               Prieš atiduodant medžiagą naudoti, ji po įvežimo oficialiai laikoma izoliavimo infrastruktūros objekte arba karantino patalpose:

                           a)

                              Pinus ir Chamaecyparis augalų atveju – ne trumpiau kaip tris mėnesius trunkantį aktyvaus augimo laikotarpį;

                           b)

                              Juniperus augalų atveju – kasmet nuo balandžio 1 d. iki birželio 30 d.

                     Šiuo laikymo po įvežimo laikotarpiu taip pat turi būti nustatyta, kad medžiaga nėra užkrėsta 4 punkte išvardytais susirūpinimą keliančiais kenkėjais. Kompetentinga institucija arba profesionalūs veiklos vykdytojai turi ypač daug dėmėsio skirti tam, kad išsaugotų 6 punkto d papunktyje nurodytą kiekvieno augalo žymą arba atsekamumo kodą.

               11.

                  Kompetentinga institucija arba profesionalus veiklos vykdytojas oficialiai prižiūrint kompetentingai institucijai tuoj pat sunaikina kiekvieną siuntą su medžiaga, kurioje 10 punkte nurodytu laikymo po įvežimo laikotarpiu buvo aptikta susirūpinimą keliančių kenkėjų.

               12.

                  Valstybės narės Komisijai ir kitoms valstybėms narėms praneša apie 10 punkte nurodytu laikymo po įvežimo laikotarpiu patvirtintus užkrėtimo kenkėjais atvejus. Tokiais atvejais atitinkamas Japonijos daigynas netenka oficialiai registruoto daigyno statuso. Komisija nedelsdama apie tai praneša Japonijai.


title: Komisijos įgyvendinimo reglamentas (ES) 2020/1218 2020 m. rugpjūčio 25 d. kuriuo nustatomi nuo 2020 m. rugpjūčio 26 d. taikomi grūdų sektoriaus importo muitai

text:
26.8.2020

                  LT

                  Europos Sąjungos oficialusis leidinys

                  L 277/12

         KOMISIJOS ĮGYVENDINIMO REGLAMENTAS (ES) 2020/1218
         2020 m. rugpjūčio 25 d.
         kuriuo nustatomi nuo 2020 m. rugpjūčio 26 d. taikomi grūdų sektoriaus importo muitai
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnį,
         kadangi:

                     (1)

                     Komisijos reglamento (ES) Nr. 642/2010 (2) 1 straipsnio 1 dalyje numatyta, kad produktams, kurių KN kodai 1001 11 00, 1001 19 00, ex 1001 91 20 [paprastieji kviečiai, skirti sėjai], ex 1001 99 00 [aukštos kokybės paprastieji kviečiai, išskyrus skirtus sėklai], 1002 10 00, 1002 90 00, 1005 10 90, 1005 90 00, 1007 10 90 ir 1007 90 00, nustatomas importo muitas yra lygus tiems produktams importavimo metu taikomai intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau tas muitas negali viršyti Bendrojo muitų tarifo muito normos;

                     (2)

                     Reglamento (ES) Nr. 642/2010 1 straipsnio 2 dalyje nustatyta, kad, siekiant apskaičiuoti to straipsnio 1 dalyje nurodytą importo muitą, reguliariai nustatomos tipinės toje dalyje nurodytų produktų CIF importo kainos;

                     (3)

                     remiantis Reglamento (ES) Nr. 642/2010 2 straipsnio 1 dalimi, apskaičiuojant to reglamento 1 straipsnio 1 dalyje nurodytų produktų importo muitą turi būti taikoma kasdieninė tipinė CIF importo kaina, nustatyta to reglamento 5 straipsnyje nurodyta tvarka;

                     (4)

                     nuo 2017 m. rugsėjo 21 d. Kanados kilmės produktų, kurių KN kodai 1001 11 00, 1001 19 00, ex 1001 99 00 (aukštos kokybės paprastieji kviečiai, išskyrus skirtus sėklai), 1002 10 00 ir 1002 90 00, importo muitas apskaičiuojamas pagal Reglamento (ES) Nr. 642/2010 2 straipsnio 5 dalį;

                     (5)

                     reikėtų nustatyti nuo 2020 m. rugpjūčio 26 d. taikomus importo muitus. Jie būtų taikomi tol, kol bus nustatyti nauji;

                     (6)

                     remiantis Reglamento (ES) Nr. 642/2010 2 straipsnio 2 dalimi, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Nuo 2020 m. rugpjūčio 26 d. galiojantys Reglamento (ES) Nr. 642/2010 1 straipsnio 1 dalyje nurodyti grūdų sektoriaus importo muitai nustatomi šio reglamento I priede, remiantis II priede pateikta informacija.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 25 d.

                  Komisijos vardu

                  Pirmininkės pavedimu

               Wolfgang BURTSCHER

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  2010 m. liepos 20 d. Komisijos reglamentas (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (OL L 187, 2010 7 21, p. 5).

            I PRIEDAS

               Produktų, išvardytų Reglamento (ES) Nr. 642/2010 1 straipsnio 1 dalyje, importo muitai, taikomi nuo 2020 m. rugpjūčio 26 d.

                        KN kodas

                        Prekių aprašymas

                        Importo muitas (1)
                            (2)

                        (EUR už toną)

                        1001 11 00

                        Kietieji KVIEČIAI, skirti sėjai

                        0,00

                        1001 19 00

                        Kietieji KVIEČIAI, aukštos kokybės, išskyrus skirtus sėjai

                        0,00

                        vidutinės kokybės, išskyrus skirtus sėjai

                        0,00

                        žemos kokybės, išskyrus skirtus sėjai

                        0,00

                        ex 1001 91 20

                        Paprastieji KVIEČIAI, skirti sėjai

                        0,00

                        ex 1001 99 00

                        Paprastieji KVIEČIAI, aukštos kokybės, išskyrus skirtus sėjai

                        0,00

                        1002 10 00

                        RUGIAI, skirti sėjai

                        0,26

                        1002 90 00

                        RUGIAI, išskyrus skirtus sėjai

                        0,26

                        1005 10 90

                        KUKURŪZAI, skirti sėjai, išskyrus hibridus

                        0,26

                        1005 90 00

                        KUKURŪZAI, išskyrus skirtus sėjai (3)

                        0,26

                        1007 10 90

                        Grūdiniai SORGAI, išskyrus sėjai skirtus hibridus

                        0,26

                        1007 90 00

                        Grūdiniai SORGAI, išskyrus skirtus sėjai

                        0,26

               (1)  Remiantis Reglamento (ES) Nr. 642/2010 2 straipsnio 4 dalimi, importuotojui muitas gali būti sumažintas:

                        —

                        3 EUR už toną, jei iškrovimo uostas yra Viduržemio jūros uostas (už Gibraltaro sąsiaurio ribų) arba Juodosios jūros uostas ir jei prekės į Sąjungą atgabenamos Atlanto vandenynu arba per Sueco kanalą,

                        —

                        2 EUR už toną, jei iškrovimo uostas yra Airijoje, Jungtinėje Karalystėje, Danijoje, Estijoje, Latvijoje, Lietuvoje, Lenkijoje, Suomijoje, Švedijoje arba Pirėnų pusiasalio Atlanto vandenyno pakrantėje ir jei prekės į Sąjungą atgabenamos Atlanto vandenynu.

               (2)  Kanados kilmės produktų, kurių KN kodai 1001 11 00, 1001 19 00, ex 1001 99 00 (aukštos kokybės paprastieji kviečiai, išskyrus skirtus sėklai), 1002 10 00 ir 1002 90 00, importo muitas apskaičiuojamas pagal Reglamento (ES) Nr. 642/2010 2 straipsnio 5 dalį.

               (3)  Importuotojui muitas gali būti sumažintas fiksuota 24 EUR už toną suma, jei laikomasi Reglamento (ES) Nr. 642/2010 3 straipsnyje nurodytų sąlygų.

            II PRIEDAS

               I priede nustatyto muito apskaičiavimo komponentai

               1.
               Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                           (EUR už toną)

                           Paprastieji kviečiai  (1)

                           Kukurūzai

                           Prekių birža

                           Mineapolis

                           Čikaga

                           Kotiruojama

                           170,313

                           107,831

                           Meksikos įlankos priemoka

                           -

                           28,305

                           Didžiųjų ežerų priemoka

                           27,766

                           -

               2.
               Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                           Vežimo išlaidos: Meksikos įlanka – Roterdamas

                           20,636

                           Vežimo išlaidos: Didieji ežerai – Roterdamas

                           40,744

               (1)  Įtraukta 14 EUR už toną priemoka (Reglamento (ES) Nr. 642/2010 5 straipsnio 3 dalis).


title: Komisijos įgyvendinimo reglamentas (ES) 2020/1221 2020 m. rugpjūčio 26 d. kuriuo nustatomi nuo 2020 m. rugpjūčio 27 d. galiojantys grūdų sektoriaus importo muitai

text:
27.8.2020

                  LT

                  Europos Sąjungos oficialusis leidinys

                  L 279/1

         KOMISIJOS ĮGYVENDINIMO REGLAMENTAS (ES) 2020/1221
         2020 m. rugpjūčio 26 d.
         kuriuo nustatomi nuo 2020 m. rugpjūčio 27 d. galiojantys grūdų sektoriaus importo muitai
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnį,
         kadangi:

                     (1)

                     Komisijos reglamento (ES) Nr. 642/2010 (2) 1 straipsnio 1 dalyje numatyta, kad produktams, kurių KN kodai 1001 11 00, 1001 19 00, ex 1001 91 20 [paprastieji kviečiai, skirti sėjai], ex 1001 99 00 [aukštos kokybės paprastieji kviečiai, išskyrus skirtus sėklai], 1002 10 00, 1002 90 00, 1005 10 90, 1005 90 00, 1007 10 90 ir 1007 90 00, nustatomas importo muitas yra lygus tiems produktams importavimo metu taikomai intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau tas muitas negali viršyti Bendrojo muitų tarifo muito normos;

                     (2)

                     Reglamento (ES) Nr. 642/2010 1 straipsnio 2 dalyje nustatyta, kad, siekiant apskaičiuoti to straipsnio 1 dalyje nurodytą importo muitą, reguliariai nustatomos tipinės toje dalyje nurodytų produktų CIF importo kainos;

                     (3)

                     remiantis Reglamento (ES) Nr. 642/2010 2 straipsnio 1 dalimi, apskaičiuojant to reglamento 1 straipsnio 1 dalyje nurodytų produktų importo muitą turi būti taikoma kasdieninė tipinė CIF importo kaina, nustatyta to reglamento 5 straipsnyje nurodyta tvarka;

                     (4)

                     nuo 2017 m. rugsėjo 21 d. Kanados kilmės produktų, kurių KN kodai 1001 11 00, 1001 19 00, ex 1001 99 00 (aukštos kokybės paprastieji kviečiai, išskyrus skirtus sėklai), 1002 10 00 ir 1002 90 00, importo muitas apskaičiuojamas pagal Reglamento (ES) Nr. 642/2010 2 straipsnio 5 dalį;

                     (5)

                     reikėtų nustatyti nuo 2020 m. rugpjūčio 27 d. taikomus importo muitus, kurie būtų taikomi tol, kol bus nustatyti nauji;

                     (6)

                     remiantis Reglamento (ES) Nr. 642/2010 2 straipsnio 2 dalimi, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Nuo 2020 m. rugpjūčio 27 d. galiojantys Reglamento (ES) Nr. 642/2010 1 straipsnio 1 dalyje nurodyti grūdų sektoriaus importo muitai nustatomi šio reglamento I priede, remiantis II priede pateikta informacija.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 26 d.

                  Komisijos vardu

                  Pirmininkės pavedimu

               Wolfgang BURTSCHER

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  2010 m. liepos 20 d. Komisijos reglamentas (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (OL L 187, 2010 7 21, p. 5).

            I PRIEDAS

               Produktų, išvardytų Reglamento (ES) Nr. 642/2010 1 straipsnio 1 dalyje, importo muitai, taikomi nuo 2020 m. rugpjūčio 27 d.

                        KN kodas

                        Prekių aprašymas

                        Importo muitas (1)
                            (2)

                        (EUR už toną)

                        1001 11 00

                        Kietieji KVIEČIAI, skirti sėjai

                        0,00

                        1001 19 00

                        Kietieji KVIEČIAI, aukštos kokybės, išskyrus skirtus sėjai

                        0,00

                        vidutinės kokybės, išskyrus skirtus sėjai

                        0,00

                        žemos kokybės, išskyrus skirtus sėjai

                        0,00

                        ex 1001 91 20

                        Paprastieji KVIEČIAI, skirti sėjai

                        0,00

                        ex 1001 99 00

                        Paprastieji KVIEČIAI, aukštos kokybės, išskyrus skirtus sėjai

                        0,00

                        1002 10 00

                        RUGIAI, skirti sėjai

                        0,00

                        1002 90 00

                        RUGIAI, išskyrus skirtus sėjai

                        0,00

                        1005 10 90

                        KUKURŪZAI, skirti sėjai, išskyrus hibridus

                        0,00

                        1005 90 00

                        KUKURŪZAI, išskyrus skirtus sėjai (3)

                        0,00

                        1007 10 90

                        Grūdiniai SORGAI, išskyrus sėjai skirtus hibridus

                        0,00

                        1007 90 00

                        Grūdiniai SORGAI, išskyrus skirtus sėjai

                        0,00

               (1)  Remiantis Reglamento (ES) Nr. 642/2010 2 straipsnio 4 dalimi, importuotojui muitas gali būti sumažintas:

                        —

                        3 EUR už toną, jei iškrovimo uostas yra Viduržemio jūros uostas (už Gibraltaro sąsiaurio ribų) arba Juodosios jūros uostas ir jei prekės į Sąjungą atgabenamos Atlanto vandenynu arba per Sueco kanalą,

                        —

                        2 EUR už toną, jei iškrovimo uostas yra Airijoje, Jungtinėje Karalystėje, Danijoje, Estijoje, Latvijoje, Lietuvoje, Lenkijoje, Suomijoje, Švedijoje arba Pirėnų pusiasalio Atlanto vandenyno pakrantėje ir jei prekės į Sąjungą atgabenamos Atlanto vandenynu.

               (2)  Kanados kilmės produktų, kurių KN kodai 1001 11 00, 1001 19 00, ex 1001 99 00 (aukštos kokybės paprastieji kviečiai, išskyrus skirtus sėklai), 1002 10 00 ir 1002 90 00, importo muitas apskaičiuojamas pagal Reglamento (ES) Nr. 642/2010 2 straipsnio 5 dalį.

               (3)  Importuotojui muitas gali būti sumažintas fiksuota 24 EUR už toną suma, jei laikomasi Reglamento (ES) Nr. 642/2010 3 straipsnyje nurodytų sąlygų.

            II PRIEDAS

               I priede nustatyto muito apskaičiavimo komponentai

               1.
               Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                           (EUR už toną)

                           Paprastieji kviečiai  (1)

                           Kukurūzai

                           Prekių birža

                           Mineapolis

                           Čikaga

                           Kotiruojama

                           171,012

                           108,779

                           Meksikos įlankos priemoka

                           -

                           28,281

                           Didžiųjų ežerų priemoka

                           28,148

                           -

               2.
               Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                           Vežimo išlaidos: Meksikos įlanka – Roterdamas:

                           20,631

                           Vežimo išlaidos: Didieji ežerai – Roterdamas:

                           40,839

               (1)  Įtraukta 14 EUR už toną priemoka (Reglamento (ES) Nr. 642/2010 5 straipsnio 3 dalis).


title: Komisijos įgyvendinimo reglamentas (ES) 2020/1263 2020 m. rugsėjo 10 d. kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką veiklioji medžiaga natrio hidrokarbonatas patvirtinama kaip nedidelės rizikos veiklioji medžiaga ir iš dalies keičiamas Komisijos įgyvendinimo reglamentas (ES) Nr. 540/2011 (Tekstas svarbus EEE)

text:
11.9.2020

                  LT

                  Europos Sąjungos oficialusis leidinys

                  L 297/1

         KOMISIJOS ĮGYVENDINIMO REGLAMENTAS (ES) 2020/1263
         2020 m. rugsėjo 10 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką veiklioji medžiaga natrio hidrokarbonatas patvirtinama kaip nedidelės rizikos veiklioji medžiaga ir iš dalies keičiamas Komisijos įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 22 straipsnio 1 dalį kartu su 13 straipsnio 2 dalimi,
         kadangi:

                     (1)

                     pagal Reglamento (EB) Nr. 1107/2009 7 straipsnio 1 dalį 2016 m. kovo 18 d. įmonė BIOFA AG pateikė Austrijai paraišką dėl veikliosios medžiagos natrio hidrokarbonato patvirtinimo. 2020 m. sausio 21 d. Komisijai buvo pranešta apie pareiškėjo teisių perdavimą iš įmonės „Biofa AG“ įmonei „SCC Legal GmbH“;

                     (2)

                     pagal Reglamento (EB) Nr. 1107/2009 9 straipsnio 3 dalį Austrija kaip valstybė narė ataskaitos rengėja 2016 m. balandžio 26 d. pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą;

                     (3)

                     2017 m. rugsėjo 7 d. valstybė narė ataskaitos rengėja pateikė Komisijai vertinimo ataskaitos projektą (kopiją – Tarnybai), kuriame vertinama, ar galima manyti, kad ta veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;

                     (4)

                     Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal to reglamento 12 straipsnio 3 dalį ji paprašė pareiškėjo pateikti valstybėms narėms, Komisijai ir Tarnybai papildomos informacijos. 2018 m. birželio mėn. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;

                     (5)

                     2018 m. rugpjūčio 17 d. Tarnyba pareiškėjui, valstybėms narėms ir Komisijai pranešė savo išvadą (2) dėl to, ar galima manyti, kad veiklioji medžiaga natrio hidrokarbonatas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. Tarnyba suteikė visuomenei galimybę susipažinti su šia išvada;

                     (6)

                     2019 m. sausio 24–25 d. Komisija pateikė Augalų, gyvūnų, maisto ir pašarų nuolatiniam komitetui natrio hidrokarbonato peržiūros ataskaitą, kuria nustatoma, kad natrio hidrokarbonatas yra patvirtinamas;

                     (7)

                     pareiškėjui buvo suteikta galimybė pateikti pastabų dėl peržiūros ataskaitos;

                     (8)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra šios veikliosios medžiagos, naudojamas pagal vieną ar kelias tipiškas paskirtis, visų pirma peržiūros ataskaitoje išnagrinėtas ir išsamiai aprašytas paskirtis;

                     (9)

                     Komisija taip pat mano, kad pagal Reglamento (EB) Nr. 1107/2009 22 straipsnį natrio hidrokarbonatas yra nedidelės rizikos veiklioji medžiaga. Natrio hidrokarbonatas nėra susirūpinimą kelianti medžiaga ir atitinka Reglamento (EB) Nr. 1107/2009 II priedo 5 punkte nustatytas sąlygas;

                     (10)

                     todėl tikslinga natrio hidrokarbonatą patvirtinti kaip nedidelės rizikos medžiagą;

                     (11)

                     pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas;

                     (12)

                     pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamentas (ES) Nr. 540/2011 (3) turėtų būti atitinkamai iš dalies pakeistas;

                     (13)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimas
            I priede nurodyta veiklioji medžiaga natrio hidrokarbonatas patvirtinama pagal šiame priede nustatytas sąlygas.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamentas (ES) Nr. 540/2011 iš dalies keičiamas pagal šio reglamento II priedą.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 10 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  EFSA Journal 2018;16(9):5407.

            (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            I PRIEDAS

                        Įprastas pavadinimas, identifikavimo numeriai

                        IUPAC pavadinimas

                        Grynumas  (1)

                        Patvirtinimo data

                        Patvirtinimo galiojimo termino pabaiga

                        Konkrečios nuostatos

                        Natrio hidrokarbonatas
                        CAS Nr. 144–55–8

                        Natrio hidrokarbonatas

                        ≥ 990 g/kg
                        Arsenas ≤ 3 mg/kg
                        Švinas ≤ 2 mg/kg
                        Gyvsidabris ≤ 1 mg/kg

                        2020 m. spalio 1 d.

                        2035 m. spalio 1 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į natrio hidrokarbonato peržiūros ataskaitos išvadas, ypač į jos I ir II priedėlius.

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

            II PRIEDAS
            Įgyvendinimo reglamento (ES) Nr. 540/2011 priedo D dalis papildoma šiuo įrašu:

                        Įprastas pavadinimas, identifikavimo numeriai

                        IUPAC pavadinimas

                        Grynumas  (1)

                        Patvirtinimo data

                        Patvirtinimo galiojimo termino pabaiga

                        Konkrečios nuostatos

                        „24

                        Natrio hidrokarbonatas
                        CAS Nr. 144–55–8

                        Natrio hidrokarbonatas

                        ≥ 990 g/kg
                        Arsenas ≤ 3 mg/kg
                        Švinas ≤ 2 mg/kg
                        Gyvsidabris ≤ 1 mg/kg

                        2020 m. spalio 1 d.

                        2035 m. spalio 1 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į natrio hidrokarbonato peržiūros ataskaitos išvadas, ypač į jos I ir II priedėlius.“

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.